ANDREW WOMMACK EVANKELIUMIN ÄÄRELLÄ
TALOUDENHOITO. OSA 12/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Jatkan opetusta taloudenhoidosta.
Olemme jo käsitelleet aihetta laajalti.
On tärkeää omaksua, mitä on olla taloudenhoitaja.
Henkilö, joka pitää huolta toisen omaisuudesta.
Elinaikanamme saamamme omaisuus ei oikeastaan ole meidän.
Jumala asetti meidät tänne. Hän antaa elämäntarkoituksen.
Jumala antaa voiman menestyä.
Hän antaa voiman hankkia rikkautta. 5. Moos. 8:18.
Olemme Hänen taloudenhoitajiaan. On olemassa monta esimerkkiä siitä, -
miten olemme vastuussa Hänelle tavastamme hoitaa asioita.
Tästä olen opettanut. Se on muuttanut elämäni.
Teen tänä päivänä monia asioita. Ohjelmani näkyy maailmanlaajuisesti.
Kattavuusalueella asuu yli 3 miljardia potentiaalista katsojaa.
Ohjelmamme näkyy sadoilla kanavilla -
ja kymmenissä maailmanlaajuisissa tv-verkoissa.
Työ ei olisi mahdollista ilman rahaa.
Herra puhui minulle noin 20 vuotta sitten.
Hän sanoi kutsuneensa minut työhön, -
jota varten tarvitsisin huikean taloudellisen kasvun.
Tulomme olivat hyvin pienet. Mahdollisuutemme olivat rajalliset.
Jumala sanoi, että jos aion täyttää Hänen tarkoituksensa elämässäni, -
taloutemme täytyy kasvaa hurjasti.
Niinpä ahmin parin vuoden ajan taloutta käsitteleviä raamatunjakeita.
Pohdiskelin niitä rukoillen.
Se on pitkä juttu, mutta kun uppouduin Sanaan, -
aloin saada ilmestystä Jumalan Sanasta.
Tapahtui pari asiaa, jotka toimivat kasvun käynnistäjänä.
Yhtäkkiä aloimme menestyä.
Tarvittiin muutakin kuin rukousta.
Minun piti kylvää Jumalan Sana siemenenä elämääni.
Kaikki, mitä nykyään teen...
Saimme juuri valmiiksi 32 miljoonan dollarin rakennuksen velattomasti.
Nyt on alkamassa kakkosvaihe, -
35 miljoonan dollarin rakennusprojekti. Sekin valmistuu velattomasti.
Rakennusprojektien ja raamattu- koulun perustamisen lisäksi -
teemme myös tv-työtä.
Ostan ruutu- ja radioaikaa yli miljoonalla dollarilla kuussa.
Tavoitamme ihmisiä ja teemme kaikkea tätä, -
mutta se ei olisi mahdollista, ellei Jumala olisi puhunut minulle -
ja antanut Sanasta ilmestystä liittyen menestykseen.
Sinulla voi olla erilainen kutsu.
Jumala ei ole kutsunut kaikkia perustamaan raamattukoulua -
tai tekemään tv-työtä. Mutta olen varma, -
että Jumalalla on sinullekin kutsu, ja se on suurempi kuin kuvitteletkaan.
Se on varma. Jumala on varannut katsojista 99,9 prosentille -
jotain suurempaa kuin nykyinen työ.
Jotta voit saavuttaa Jumalan antamat tavoitteet -
ja tulla siksi, joksi Jumala sinut loi, sinä tarvitset varoja.
Ikävä kyllä valtaosalla ei ole Jumalan ilmestystä talousasioista -
tai menestymisestä Jumalan tavalla.
Snl. 10:22: "Herran siunaus rikkaaksi tekee, -
ei oma vaiva siihen mitään lisää."
Menestys Jumalan tarkoittamalla tavalla ei aiheuta murhetta.
Menestys maailman tavalla, omalla hiellä ja vaivalla siten, -
että koko taakka on omilla harteilla, voi aiheuttaa hirvittävää stressiä.
Taloushuolet ovat olleet elämäni stressaavimpia asioita.
Tapasin Oral Robertsin hieman ennen hänen kuolemaansa.
Meitä oli noin 20 pastoria koolla hänen kotonaan.
Robertsilta kysyttiin, mikä oli vaikein hänen työssään kohtaama asia.
Oral Robertsia oli elämän aikana parjattu. Häntä oli ammuttu.
Yritetty tappaa. Lasten elämässä oli ollut murhetta.
Hän menetti yliopistonsa. Hän oli läpikäynyt monia asioita.
Hän vastasi välittömästi: "Taloudelliset paineet".
Se oli ollut ehdottomasti vaikein asia. Hän selitti sitä.
Hän oli koko ikänsä tehnyt palvelu- työtä. Ja mitä kaikkea siihen liittyi.
Palvellut vuosikymmeniä.
Hetkeäkään epäröimättä hän sanoi, että vaikein asia oli talouspaineet.
Samaa voin sanoa omasta puolestani. Minulta on kuollut lapsi.
Kiitos Jumalan, hän heräsi henkiin.
Minua on parjattu. Päälleni on syljetty. Minut on siepattu. Kaikenlaista.
Silti elämäni vaikein asia on ollut taloudellinen puute -
ja sen tuoma stressi.
Talouden aiheuttama stressi on avioeroon johtavista syistä yleisin.
Menestyksen hankkiminen muulla kuin Jumalan tarkoittamalla tavalla -
ja menestyksen taakan kantaminen omilla harteilla -
on yksi tuhoisimmista asioista.
Se aiheuttaa avioliiton kariutumista, terveyden menettämistä ja muuta.
Tarvitset ilmestystä menestymisestä.
Eilen aloin tutkia Luuk. 16:n vertausta.
Vertaus kertoo taloudenhoitajasta, joka varasti rahaa isännältään.
Isäntä sai tietää siitä ja käski taloudenhoitajan tehdä tiliä toimistaan.
Taloudenhoitaja tiesi saavansa potkut.
Niinpä hän jatkoi varastamista mutta ei pannutkaan rahoja taskuunsa -
vaan alkoi kuitata velallisten velkoja maksetuiksi, -
niin että kun hän saisi potkut, hän pystyisi pyytämään heiltä apua, -
ja he auttaisivat häntä kiitollisuudenvelassa.
Hän siis lahjoi ihmisiä isäntänsä rahoilla.
Hän varasti yhä isännältään mutta hän teki sitä tavalla, -
joka varmisti hänen tulevaisuutensa. Sen vuoksi isäntä kehui häntä.
Tässä vertauksessa Luuk. 16:1―8:ssa, jakeessa 8 sanotaan: -
"Ja herra kehui väärää huoneenhaltijaa siitä, -
että hän oli menetellyt ovelasti. Sillä tämän maailman lapset -
ovat omaa sukukuntaansa kohtaan ovelampia kuin valkeuden lapset."
Tahdon kiinnittää huomion kahteen asiaan. Eilen käsittelinkin jo sitä, -
miten isäntä reagoi huomatessaan, että hänen rahojaan varastettiin.
Hän ei suuttunut, katkeroitunut, loukkaantunut eikä uhriutunut.
Hän ei ollut kiinni rahoissaan.
Hän pystyi kehumaan, että talouden- hoitaja oli menetellyt viisaasti.
Ensinnäkin rikas mies siis tiesi, että Jumala on kaiken lähde.
Kun hän sai tietää varkaudesta, se ei ollut hänelle mikään iso juttu.
Se on valtavaa. Uskoakseni tämä menee valtaosalta yli ymmärryksen.
He eivät ymmärrä, miten tärkeää tämä on.
Jos joku varastaisi sinulta, pääsisitkö tilanteen yläpuolelle niin, -
että pystyisit objektiivisesti etsimään joitain, -
mistä voisit kehua ihmistä, joka varasti omaisuuttasi tai rahaasi?
Valtaosa ihmistä rakastaa rahojaan niin, -
että jos joku koskee heidän rahoihinsa, he loukkaantuvat verisesti.
Rikas mies ei ollut sellainen.
5. Moos. 8:18 sanoo, että Jumala antaa voiman hankkia rikkautta.
Hän ei anna rikkautta. Rikkaus ei ole tärkein omaisuus.
Rikkaus on tärkeimmän omaisuuden tuotos.
Tärkein omaisuus on Jumalan mielisuosio, voima hankkia rahaa.
Se on tärkeää.
Muistat varmaan sen vanhan sadun, -
jossa mies löysi kultamunia munivan hanhen.
Se on verrattavissa tähän. Kultamuna olisi tosi arvokas omaisuus.
Mutta jos sinulla on kultamunia muniva hanhi, -
maailmasi ei romahda, jos joku varastaa yhden munan.
Sinullahan on hanhi, joka voi munia lisää. Munat eivät lopu siihen.
Sitä minä tässä tarkoitan. Tärkein omaisuus tässä on Jumala.
Tärkein omaisuus on Jumalan suosio ja siunaus.
Asiat, joista Jumalan Sana puhuu, ovat tärkein omaisuus.
Jumalan mielisuosio tuottaa omaisuutta.
Se tuottaa rahaa, jotta voit tehdä sen, mitä Jumala haluaa sinun tekevän.
Mutta täytyy tehdä selväksi, -
että Jumalan mielisuosion tuottama raha ei ole tärkein omaisuus.
Tärkein omaisuus on Jumalan mielisuosio.
Kun ihmisellä on se, joku voi varastaa häneltä rahaa, -
eikä se hetkauta häntä, sillä hänellä on Jumalan mielisuosio.
Jumala-suhde on jotain, mitä kukaan ei voi riistää häneltä.
Kun keskittyy siihen, voi olla kuin tuo rikas mies.
Rikkaan miehen reaktio kertoo, että mies oli oivaltanut asian ihan oikein.
Hän osasi ajatella järkevästi. Hän tiesi, että kaikki tuli Jumalalta.
Rahat olivat tulleet hänelle Jumalalta. Hän vastasi rahojen käyttämisestä.
Jos taloudenhoitaja varastaa häneltä, hän irtisanoisi hänet tarvittaessa, -
mutta se ei ollut maailmanloppu.
Se ei särkenyt hänen sydäntään, sillä se ei ollut hänelle tärkein omaisuus.
Se oli vain sivutuote tärkeimmästä omaisuudesta -
eli Jumalan mielisuosiosta, siunauksesta ja voitelusta.
Hän keskittyi siihen ja näki muut asiat työkaluina.
Jos joku käytti niitä väärin, hän irti- sanoi hänet ja palkkasi jonkun muun.
Hän ei ollut kiintynyt rahaan ja materiaan.
Tämä on tosi tärkeää. Se on muuttanut koko elämäni.
Muistan, kun kerran yritimme saada kirjaa painoon.
Siitä on noin 25 vuotta. En muista tarkalleen.
Taloutemme oli tosi ahtaalla.
Meillä ei ollut tarpeeksi rahaa kirjan painatukseen.
Kustantamon edustaja teki tarjouksen.
Hän sanoi, että kirjan painattaminen maksaisi 27 000 dollaria.
Sitten kun myisimme kirjaa, saisimme summan takaisin ja vielä voittoakin.
Mutta ennakkomaksu oli suuri. Minulla ei ollut 27 000:ta dollaria.
Tienasin siihen aikaan noin 4 000 dollaria kuussa.
Summa siis vastasi monen kuukauden kuukausituloja.
Minulla ei ollut sellaisia rahoja.
Myimme kirjaa ennakkoon järjestön kumppaneille.
Annoimme alennusta ennakkotilaajille.
Ennakkotilauksilla aioimme kattaa painatuskulut.
Ennakkotilaajat saisivat kappaleensa. Loput myisimme normaalisti.
Sillä tavalla saimme hankittua 27 000 dollaria.
Luovutin rahat kirjakustantamon edustajalle.
Yhtenä päivänä työntekijämme tulivat toimistooni ja sanoivat: -
"Ikävä kyllä kustantamon edustaja on ottanut rahasi ja häipynyt."
Hän oli huijannut myös Charles Stanleytä ja Nicky Cruzia.
Hän otti meiltä rahat.
Hän antoi muka hyvän alennuksen ja sanoi: "Kustantamo on vaikeuksissa.
Tarvitsemme rahaa. Annamme alennusta, jos maksatte heti."
Me kolme siirsimme hänelle summan. Hän häipyi rahojen kanssa.
Eli olin antanut hänelle 27 000 dollaria.
Se vastasi minulta yli puolen vuoden tuloja. Rahat olivat mennyttä.
Puuttuvan 27 000 dollarin lisäksi -
tarvitsin yhä yli 40 000 dollaria saadakseni kirjan painettua.
Tuo mies oli valehdellut meille ja varastanut rahamme.
Menetetyn 27 000 dollarin lisäksi minulta puuttui 40 000 dollaria, -
jotta saisin kirjan painettua. Menetin yli 60 000 dollaria. Yli vuoden tulot.
Se olisi voinut tuhota koko palvelujärjestömme.
Tiedättekö? Tein juuri niin kuin tässä puhuin.
Vaikka olin vasta alkuvaiheessa eikä menestystä ollut juuri tullut, -
tiesin, että Jumala oli varojeni lähde.
Sanoin: "Se oli vain rahaa. Jumalan suosio on yhä ylläni."
Työntekijämme voivat vahvistaa asian. Olin järkyttynyt, mutta vain hetken.
Hetken aikaa näytin järkyttyneeltä. Pyysin työntekijöiltämme selvitystä.
Kun minulla oli kokonaiskäsitys, -
avasin heti Sananl. 6:31:n, jossa sanotaan, -
että kiinni jäätyään varas joutuu maksamaan seitsenkertaisesti -
tai antamaan kaiken omaisuutensa.
Sanoin: "Paholainen yrittää estää meitä. Olet jäänyt kiinni.
Jeesuksen nimessä vaadin summaa takaisin seitsenkertaisesti.
Kerroin seitsemällä koko summan, yli 60 000 dollaria.
Sanoin: "Saamme summan takaisin vuoden sisällä."
Ja niin, kun vuoden kuluttua katsoi talouttamme, -
meillä oli melkein tarkalleen seitsemän kertaa n. 60 000 dollaria.
Tulomme olivat kasvaneet sen verran.
Syy oli se, etten pitänyt fyysistä rahaa tärkeimpänä omaisuutenani.
Jumala oli kaiken lähde, ehtymätön. Pidin kiinni Sanasta.
Meitä on huijattu senkin jälkeen. Kun rakensimme näitä tiloja, -
urakoitsija varasti meiltä 80 000 dollaria.
Annoimme hänelle rahat, mutta hän ei maksanut kipsilevyjen asentajille.
Asentajat panttasivat rakennuksen.
Näytimme heille kuitin, että olimme maksaneet urakoitsijalle.
Urakoitsija ei ollut maksanut heille.
Meidän piti maksaa asentajien palkan, 80 000 dollaria.
Meiltä varastettiin rahaa.
Toki otimme opiksi ja päätimme olla tarkempia, -
ettei meiltä varasteta jatkossa. Meidän pitää hoitaa raha-asioita hyvin.
Mutta se ei särkenyt sydäntäni.
En välitä, mitä joku ihminen tekee minulle, sillä Jumala on puolellani.
Jumala on kaiken lähde. Sen ansiosta menestymme jatkossakin.
Monilla ei ole tällaista asennetta. Siksi korostan tätä.
Teistä osa ajattelee: "Mennään jo eteenpäin vertauksen ydinkohtaan.
Puhutaan jakeesta 8, miksi taloudenhoitaja sai kehuja."
Aion puhua siitä, mutta tämä on tosi tärkeää.
Ellet tunnista, että Jumala on kaiken lähde, -
ja jos sydämesi on kiinni omaisuudessasi, -
omaisuutesi väheneminen särkee sydämesi ja usko muuttuu epäuskoksi.
Se johtuu siitä, että olet korostanut liikaa asioita, joita Jumala on antanut.
Omaisuuteen ei saa kiinnittyä liikaa.
Pitää tunnustaa, että elämme langenneessa maailmassa.
Elämme maailmassa, jossa hyville ihmisille tapahtuu pahoja asioita.
Taloudessa on aina välillä laskusuhdanteita.
Tulee huonoja aikoja, mutta jos Jumala on omaisuutesi lähde, -
Häntä ei mikään rajoita. Sinun ei tarvitse stressata eikä pelätä.
Vuosina 2008―2009 oli maailmanlaajuinen taantuma.
Puhuttiin lamasta. Monilla alkoi mennä huonosti.
Colorado Springsissä on satoja yli tunnustuskuntien toimivia järjestöjä.
Minulla on niistä monissa ystäviä ja yhteistyökumppaneita.
Tietääkseni niistä jokainen -
alkoi taantuman iskettyä varautua epäonnistumiseen.
Ne kiristivät budjettiaan noin 15―25 prosenttia.
Ne varautuivat tulojen vähenemiseen, vaikkei sitä ollut vielä nähtävissä.
He odottivat ja pelkäsivät sitä.
Osa järjestöistä lopetti tai joutui sulkemaan.
Koska Jumala on minulle kaiken lähde, -
Hän puhui minulle silloin, että minun piti alkaa ajatella isommin.
Silloin ostimme tontin ja aloimme rakentaa kampusta.
Käynnistimme 32 miljoonan dollarin rakennusprojektin.
Kiitos Jumalalle, se valmistui velattomasti aikana, -
jolloin muut vähensivät toimintaansa.
Me käynnistimme suurimman kasvun järjestömme historiassa.
Syynä oli se, ettemme tuijottaneet tämän maailman mittareita -
emmekä antaneet niiden hallita. Pidimme katseemme Jumalassa.
Jumala on kaiken lähde. Jos Hän käskee tehdä jotain, -
en välitä, vaikka olisi lama ja vaikka maailma sanoisi mitä.
Jos Jumala käskee tehdä jotain, täytyy totella. Luotan Jumalaan.
Se on valtavaa. Ja juuri se teki rikkaasta miehestä niin vapaan, -
että kun häneltä varastettiin, hän ei suuttunut, loukkaantunut -
eikä katkeroitunut. Toki hän aikoisi käsitellä asian.
Jos mies todella varasti häneltä, hän irtisanoisi miehen.
Hän teki, mitä oli tehtävä, mutta hän ei antanut sen mennä tunteisiin.
Hän oli niin vapaa, että hän pystyi kehumaan varasta oveluudesta.
Kovin moni ihminen ei pystyisi siihen.
Siksi moni ei ole kuin vertauksen rikas mies.
Siksi moni ei ole menestynyt enempää.
Kun tällaista tapahtuu, alamme käyttäytyä suojelevasti.
Alamme pitää kiinni omaisuudestamme.
Talo, auto, rahat pankissa ja eläke- säästöt eivät ole tärkein omaisuus.
Usko Jumalaan on. Suhde Jumalaan on tärkein omaisuus.
Koska elämme langenneessa maailmassa, -
ennen pitkää tapahtuu jotain, mikä vaikuttaa talouteesi.
Nousukausi ei jatku ikuisesti.
Tulee takapakkeja. Talous kasvaa ja vähenee.
Jos luotat siihen, mitä uskosi on tuottanut, etkä Jumalaan, -
katseesi on kiinnittynyt vääriin asioihin.
Siksi loukkaannut, stressaannut, murehdit ja läpikäyt näitä asioita.
Puhun juuri nyt ihmisille, joilla saattaa olla omaisuutta -
mutta jotka ovat rauhattomia, koska heidän turvansa on tavarassa.
Pane turvasi Herraan. Tunnusta, että Jumala on kaiken lähde.
Nojaa 5. Moos. 8:18:aan: "Jumala antaa voiman hankkia rikkautta."
Kaikki, mitä minulla on, on Jumalan. Jos menetän sen, ei se mitään, -
sillä minulla on yhä Jumala. Saan kaiken takaisin korkojen kera.
Uskon sen vakaasti.
Tiedän, että jotkut katsojat sanovat: "Puhut vain. Se ei toimi tosielämässä."
Kerroin, miten meidän piti jättää kotimme metsäpalojen vuoksi.
Rukoilimme. Uskoimme, että Jumala varjelee kotiamme.
Silti sanoimme: "Vaikka kaikki menisi, saamme sen takaisin."
Olen nähnyt tämän. Voin sanoa niin kaikesta, mitä meillä on.
Meillä on omaisuutta miljoonien dollarien arvosta.
Mutta jos menettäisin kaiken, minulla on Jumala. Saisin kaiken takaisin.
Menestymisessä tuo asenne on perustavaa laatua oleva.
Täällä suhdanteet vaihtelevat, mutta Jumala on sama eilen, tänään ja iäti.
Pidä katseesi Jumalassa ja tunnusta Hänet kaiken lähteeksi.
Älä luota tavaraan ja omaisuuteen.
Se, mistä tänään puhuin, on korvaamatonta.
Jos ymmärrät ja omaksut tämän asenteen, elämäsi muuttuu.
VAIHE 2
Tässä uutisia rakennustyömaalta. Lukukauden opetus alkoi tänään.
Se oli mahtavaa. Olemme nyt rakennustyömaalla.
Näette, että takanani valetaan jo perustuksia.
Tässä takanani tulee olemaan -
noin kolmikerroksinen rakennuksen osa, jonka seinä on kaareva.
Rakennuksen pohjoispuolelle tulee parkkipaikka tuhannelle autolle.
Rakennuksen toiselle puolelle tulee työpaja, -
jossa säilytämme monenlaisia tarvikkeita.
Tähän, missä seison, tulee suuri portaikko kellariin ja yläkertaan.
Se yhdistää uuden rakennuksen nyt olemassa olevaan rakennukseen.
Uskon, että tämä on Jumalan suunnitelma. Olisi hienoa, -
jos voisit olla tässä mukana. Seuraavien 4―5 kuukauden aikana -
tarvitsemme noin 6 miljoonaa dollaria lisää rahaa.
Jumala tekee hienoja asioita. Tärkeintä ei ole rakentaminen, -
vaan ihmisten elämänmuutokset. Olisittepa olleet avajaisissa -
kuulemassa näitä upeita todistuksia. Haluamme investoida ihmisiin.
Tämän rakennuksen avulla voimme saavuttaa evankeliumilla -
enemmän ihmisiä kuin koskaan. Olen tästä innoissani ja rukoilen, -
että sinäkin innostut ja tulet mukaan. Uskon tämän valmistuvan pian.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Kolmannen CD-opetuksen aihe on epärehellinen taloudenhoitaja.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Tarjoamme myös uutuuskirjaa Lessons from David.
Saat sen haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Hei! En kuullut, että tulitte sisään. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia, -
joissa on teatteriesitys ja hieno illallinen. Lisätietoa nettisivuiltamme.
MUUTA ELÄMÄSI. MUUTA MAAILMA.
Suomennos: Marianne Tenetz, Anni Lähteenmäki